钦定古今图书集成/历象汇编/岁功典/第089卷 > 回诸郡守冬启 前人
## 钦定古今图书集成/历象汇编/岁功典/第089卷 > 回诸郡守冬启 前人

阳气应黄锺，时哉南至。兵卫森画戟，贶我东风。昭黼
黻于鲁台，嘘尘埃于楚观。恭惟某官，阳明人物，雷动
声名。丽晓旌旗，照映壶冰之洁；行春鼓角，发舒圭影
之和。近七日之朋来，进三朝之元会。某坐驰梅影，隃
借芸香。宫线添长，正䩄颜于把绣；《云门》入奏，惟洗耳
于歌襦。